Du har sett at å lede en sekt kan tilføre en seriøse goder.
Sex, dop, til og med litt rock and roll.
Men dessverre varer ikke bryllupsreisen alltid evig.
Når folk slutter seg til en sekt, er det spennende, men når man er inne
og tingene begynner å stabiliseres, kan man begynne å ane at noe ikke stemmer.
Når du føler oddsen skifte mot deg,
fins det én veldokumentert måte å snu spillet på:
heve innsatsen.
Der kommer apokalypsen inn.
Det er mye lettere å kontrollere folk når en overhengende fare truer.
De vil ikke betvile deg om de tror verdens undergang er nær.
Ta det fra Marshall Applewhite, kalt "Do" av sine følgere.
ALIAS "DO"
Han og partneren Bonnie Nettles, kalt "Ti"…
ALIAS "TI"
…tjente seg tiår av total hengivenhet ved å love å lede
medlemmene av gruppen Heaven's Gate bort fra planeten Jorden
og til evig liv ved galaksens ytterkant.
Vi er så programmert til å så lett akseptere døden,
men det finnes alternativer.
Klatr opp i romskipet
og la Do vise hvordan du slutter å bekymre deg for undergangen
og får den til å jobbe for deg.
HVORDAN BLI EN SEKTLEDER
4. LOV DEM EVIGHETEN
Marshall Applewhite og Bonnie Nettles,
bedre kjent som Ti og Do,
kombinerte kristendom, New Age-mystisisme og en god dose science fiction
til å overbevise sine tilhengere om å forlate samfunnet
og forberede seg på en enveis interstellar tur til evigheten.
De kom til punktet at de overbeviste medlemmene…
EKSPERT PÅ SEKTER OG TVANG
…om at de ikke var mennesker, men opprinnelig fra en annen verden.
Det skjedde ikke over natta.
Vi tenker gjerne på Heaven's Gates slutt i 97, med masseselvmordene,
men de begynte på 70-tallet. De har 20 år med historie.
La oss ta enda et steg bakover.
FAKTUM 1 - MARSHALL HERFF APPLEWHITE VOKSTE OPP I KIRKEN
Marshall Herff Applewhite ble født i 1932 i Texas.
Faren var en svært vellykket presbyteriansk pastor.
Mye av fokuset var på forløsning
og å bli frelst.
I oppveksten ville Herff bli som faren, leve et liv han så mening i.
Først trodde han den meningen var musikkteater.
HANS OG GRETE
Han var utøver, han var musikklærer.
Han var ganske kjekk. Han hadde flott hår og blå øyne.
Men han viste seg å være skjebnebestemt for enda større sysler.
Tidlig på 1970-tallet begynte han å oppleve en rekke foruroligende
religiøse åndelige opplevelser.
Han trodde han hørte stemmer, trodde han følte et kall av noe slag.
Han hadde en følelse av at han hadde noe å gjøre,
et større formål enn bare å undervise musikk i Texas.
FAKTUM 2 - APPLEWHITE FANT SITT KALL DA HAN MØTTE BONNIE LU NETTLES I 1972
Bonnie var en gjennomført New Ager.
Hun har allerede en praksis der hun ledet seanser og utfylte astrologikart.
Hun leste hans kart
og fant ut at Herffs skjebne var sammenflettet med hennes.
Fra starten så de seg som skjebnebestemte til å skape noe nytt, spesielt, radikalt.
FAKTUM 3 - APPLEWHITE OG NETTLES DRO UT PÅ ÅNDELIG SØKEN
De kjørte rundt i landet og prøvde å finne ut
hva meningen med og deres hensikt i livet var.
De oppdaget at de delte den skjebne
å bevitne undergangen som er beskrevet i Bibelen.
Men heller enn at Jesus kommer og redder de rettskafne,
så de for seg en annen form for frelse.
De trodde frelsen var ombord i en UFO,
og de utvalgte skulle løftes opp og seile avsted til den fysiske himmelen,
ute i det ytre rom, mens resten av oss ble etterlatt for å bli resirkulert,
og planeten vår ødelagt.
Og når du oppdager en så mektig sannhet, kan du ikke holde den for deg selv.
De har en følelse av personlig skjebne og visjon til å utføre oppdraget.
"Vi har nøkkelen."
Herlig selvtillit, men hvordan overbeviser du folk om at du er genuin?
TAKTIKK ETABLÉR TROVERDIGHET
Å være visjonær betyr å se ting andre ikke kan.
Hegn om den gaven.
Sektledere sier på noen måter:
"Jeg eller vi er profeten. Vi vet sannheten."
Det er vanskelig for en vanlig dødelig å forstå Guds plan,
men sektlederen forstår den. Alle andre lever i mørket.
Det er opp til deg å lyse opp i mørket,
som er nøyaktig hva Bonnie og Marshall, Ti og Do, bestemte seg for å gjøre.
Vi besitter den mektigste sannheten
som kan formidles til noe sinn.
23 ÅR FØR SELVMORDENE
Da de begynte, skulle parets intergalaktiske spådommer
vært uimotståelige for sci-fi-fans.
På 1970-tallet var mange interesserte i ufoer, ufologi, observasjoner,
spørsmål om havarerte flygende tallerkener.
Det var ekte forskere, ekte regjeringsledere,
militære ledere, som mente UFO-er var innenfor, meget virkelige.
Men på det første året bragte parets rekrutteringsarbeid dem hele
én tilhenger.
SKRIV MEG PÅ!
Men slår ikke sannheten din an i starten, trenger den kanskje bare mer schwung.
Våren 1975 ankom Ti og Do San Fernando Valley
for å holde foredrag for en gruppe New Age-entusiaster.
Over 80 deltar på møtet.
Men de to gjør ikke stort inntrykk før Do deler sin nyligste åpenbaring.
Faktisk er Do ikke Marshall Herff Applewhite,
men et nestenivås romvesen fra det ytre rom.
Neste nivå er en himmelsk dimensjon
som drives av høyt utviklede og udødelige romvesener,
og ved å følge Ti og Dos lære
er dette paradiset innen rekkevidde for enhver.
Du kan også bli et perfeksjonert romvesen,
og du kan også bli løftet opp
i denne UFO-en og seile avsted ut i det ytre rom.
Det er mye å ta inn over seg, men publikum svelger det med hud og hår.
Etter å ha slitt i over et år
setter deres Neste nivå Ti og Do på kartet.
Av de fremmøtte
tok to, tre, selv fire dusin det seriøst nok til å bli med.
Mens den dynamiske romduo fortsatte rekrutteringen,
fant de enda flere som følte en forbindelse med budskapet,
som Sawyer,
som ble hos gruppen i 18 år.
Jeg var søkende.
Jeg var interessert i å utforske ulike ideer.
Ingen av retningene føltes særlig bra
inntil jeg kom over Ti og Dos informasjon.
TIDLIGERE MEDLEM
Og jeg syntes det hørtes fornuftig ut.
Jeg trodde på alt de sa.
Overrasket? Ikke vær dét.
Universets evige mysterier er midt i sektlederens smørøye.
Noe i menneskenaturen får oss til å ville forstå ting som ikke gir mening.
Vi vil løse puslespillet.
Det som setter det hele sammen er troen på at lederen vet mer enn deg,
vet bedre enn deg og virker fornuftig.
Ti og Do hadde etablert seg som ekte vare og begynte å bygge opp styrkene sine.
Men før disiplene dine får følge din vei til frelsen,
må du være sikker på at de klarer oppgaven og ikke vil stille for mange spørsmål.
Så pass på at formen er på plass før de får plass.
TAKTIKK FORLANG FULLKOMMENHET
Ingenting baner vei til evig liv som et sett med strikse leveregler.
Å kreve renhet fra følgerne
er det ultimate kontrollverktøy,
for renhet er umulig, og det holder medlemmene konstant skamfulle
over å ikke være fullkomne, de er ikke i mål.
Det er en måte å holde folk lojale til gruppen på.
Derfor visste alle de beste sektlederne å legge lista høyt.
Sun Myung Moon fikk sine nygifte følgere til å utføre et tre-dagers sexritual,
med elskov i ymse stillinger under hans portrett,
så de kunne gjenfødes 100 % syndfrie.
Shoko Asahara beordret noen disipler
å svelge bandasjer som skulle fremkalle oppkast
som en måte å rense fordøyelseskanalen på.
Mens diettguruen Mario Pianesi fikk akolyttene til å følge et strengt
makrobiotisk kosthold som lovet å kurere all sykdom.
Gruppen ble til slutt stengt ned
da følgere hadde begynt å lide av underernæring og andre plager.
Mens Ti og Do fortsatte å bygge gruppen sin,
hadde de enda høyere mål i tankene.
De så på seg selv som under romopplæring,
med klare, strenge regler i alt fra trening til kosthold.
De som blir værende må leve slik de tror Neste nivå lever.
Do og Ti brukte sommerfuglen som metafor.
Vil du bli en sommerfugl, må du droppe larveskikkene,
menneskehetens levemåte.
Familietilknytning til foreldrene, søsknene og barna dine.
Du måtte gi opp tilknytningen til livets gleder.
Å gi Heaven’s Gate sitt "Ja"
innebar å si "Nei" til nesten alt annet,
som alkohol,
narkotika…
…søppelmat, ansiktshår, smykker
og alt som kategoriseres som rekreasjon.
Det er ikke alt.
Følgere avsto også fra medier,
personlige preferanser
og jobber som kunne forstyrre deres plikter overfor mannskapet.
Men ikke alle likte den nye og forbedrede Heaven’s Gate-livsstilen.
Noen sa faktisk: "Ja, vi skal utvikle oss forbi vårt menneskelige nivå,
men en joint av og til er vel greit."
Krever man fullkommenhet, kan man ikke la noen slippe unna,
så Ti og Do strammet tøylene enda mer.
MEDICINE BOW NASJONALPARK
De samles i Wyoming, og de som skal bli, må følge reglene.
Straks gruppen er samlet, viser Ti og Do hvor skapet skal stå.
Følgere må barbere hodet og bo permanent på leirplassen.
De to innfører en streng rutine med faste, bønn, astrologi
og meditasjon designet for å gjøre medlemmenes mangelfulle menneskelige sinn
om til overlegne romvesensinn.
De forviste menneskelige tanker ved å slå an stemmegafler mot hodet
og fokusere på tonen i timevis.
For å holde styr på latsabbene lager Ti og Do et kompissystem kalt "Sjekkpartnere"
til å sørge for at de har kontroll på oppførsel og følelser.
Denne rutinen fortsetter hele sommeren.
Det vi gjorde var å kvitte oss med vår menneskelige pattedyrhjerne,
for på Neste nivå finnes det ikke noen pattedyrhjerne.
Noen gir opp og reiser,
men de som blir, beveger seg ett skritt nærmere sin evighetsskjebne.
Når man er i et lukket system som en sekt, fins det ikke realitetssjekker.
Alt må gjøres på en bestemt måte, og alle rundt deg forsterker det hele tiden.
Men selv for dine mest hengivne akolytter
er det én ufullkommenhet som er vrien å undertrykke.
Seksuell omgang eller seksuelle tanker var helt tabu.
Du føler deg menneskelig av menneskelig seksualitet,
og det ville de ikke.
Og det er heller ingen vits.
Det er ingen seksualitet på Neste nivå.
På romfartøyene deres formerer man seg ikke, har ikke sex.
Vi må ha all vår energi rettet mot
den vanskelige oppgaven å komme til Neste nivå.
Selvsagt kan håndhevelse av sølibat være lettere sagt enn gjort,
men vil man, så kan man.
Løsningen de kom fram til var kastrering.
Flere menn i Heaven’s Gate kom fram til at kastrering var lettere
enn å håndtere de hormonelle kravene fra å leve i en menneskekropp.
Problem løst.
Denne forebyggende klippingen
hjalp Dos følgere snegle seg bittelitt nærmere fullkommenhet,
samtidig som de viste en forbilledlig inspirerende lojalitet.
Alle vil være i sektlederens indre sirkel.
Det kan føre til konkurranse
for å bevise at du er den mest lojale, og du vil gjøre hva enn som skal til.
Men selv de mest hengivne tilhengere kan av og til bli vaklevorne.
Du trenger en plan for å holde dem på matta.
TAKTIKK BRING TVIL TIL TAUSHET
Trosoppfatninger i en sekt er ofte et korthus.
Diskrediterer man én del, faller hele greia sammen.
Derfor er det viktig å stenge ned enhver kritisk tenkning.
Her er én måte å gjøre det på.
En tankeavsluttende klisjé er sektledernes kjennemerketeknikk.
Man bruker et innarbeidet uttrykk
til å stoppe selvstendig tenkning og innvendinger.
Ukjent begrep? Du drar nok kjensel på noen av eksemplene.
"Det er medias feil. Kan ikke stole på dem."
"Så tilknyttet du er."
"Ikke la frykten styre deg."
"Stiller du spørsmålstegn ved dette, må du jobbe hardere."
"Kanskje du ikke tar opplysning seriøst."
Så man må ha en liste over slike fengende semantiske stoppskilter
til å oppmuntre konformitetsfølelse og bygge dette ekkokammeret.
Men når retoriske triks ikke er nok til å stoppe spørsmålene,
må du kanskje skrive om hele ordboka.
SPRÅKUNDERVISNING MED TI OG DO!
Ti og Do lagde gruppen et eget språk
som forsterket deres utenomjordiske ideologi.
De kalte husene sine "fartøy."
De sa at mat var… De ville vi skulle bruke ordet drivstoff.
De kalte kjøkkenet nutri-laben og omdøpte klesvasken til fiber-laben.
Man gikk ikke ut av huset for å måtte på på jobb for å tjene penger,
man utførte en utenomfartøylig oppgave for å tjene seg noen stikker.
Menneskekroppene deres ble nå kalt "kjøretøy,"
kjønnsorganene ble til "rørleggingen"
og undertøy ble omdøpt til "setetrekk".
Å ha et eget språk skapte en subkultur.
Ordene medlemmene i Heaven’s Gate brukte, hvordan de så på seg selv,
ga mening kun innad i gruppen.
Alle du kommer i kontakt med som fremdeles vibrerer på menneskeverdenen
vil si: "Du er sprø, mann."
12 ÅR FØR SELVMORDENE
Men enn så mye du omdefinerer følgernes virkelighet,
kan nye grunner til tvil alltid komme krypende inn.
Da gruppen hadde vært sammen i ti år, fikk Bonnie Lou Nettles kreft.
Etterhvert fikk hun spredning, og etter noen få måneder døde hun.
Bonnies død hadde stor innvirkning på gruppen.
Først døde hun, og hun skulle jo ikke være et menneske, så hvorfor døde hun?
Men hun får den veldig menneskelige sykdommen kreft.
Do låste seg unna en stund.
Medlemmene spurte: "Vil gruppen oppløses? Hva skjer?"
Hva gjør du når du treffer et hull i veien mot evigheten?
Vi er truffet!
TAKTIKK SKRIV OM MANUSET
Hadde alle sektlederprofetier gått i oppfyllelse,
hadde verden sett ganske annerledes ut.
Men de store lar ikke ett lite tilbakeslag felle seg.
Når en profeti ikke blir virkelighet flytter du bare målstengene.
Hva enn som skjedde, var det ment å skje,
og trossystemet omarbeides til å gjøre rom for et nytt sett fakta.
Dette er hvorfor grunnlegger Tis død forårsaket slik en knipe.
Ti og Do hevdet opprinnelig
at man kun kunne nå Neste nivå i kroppen sin,
og når tiden kom, skulle de to lede gruppen til et sted
hvor en UFO ville vise seg og trekke dem opp.
Der skulle de slutte seg til sine nestenivås utenomjordiske verter
på en evig reise gjennom universet.
Det gikk selvfølgelig ikke sånn for Ti.
Ingen kommer fra Neste nivå for å helbrede kroppen hennes.
De forventer noe skal skje, men ingenting skjer.
Men en storartet ting med sektlederjobben er fleksibiliteten.
Do sa det måtte være en del av Neste nivås plan,
og at lederen vår skulle legge ned sitt legeme.
Ti hadde blitt tilbakekalt til Neste nivå for å tjene, og for å lede gruppen,
og han skulle kommunisere med Ti hver dag.
Her snakker vi kreativ logikk.
Men før Do kunne plotte inn kursendringen, måtte han se til at alle var spent fast.
Flere måneder etter Bonnies død
gir Do følgerne en lekseprøve.
Do kom til oss og sa noe med ham er forandret,
og han ville vite om noen av oss så det,
og jeg den fikk tanken i hodet at han hadde på seg en ring,
og han sa: "Denne ringen er min forpliktelse til Ti."
Det er et utradisjonelt ekteskap med tanke på at Ti er død,
men Do har såvidt kommet i gang.
Han hadde med ringer til oss alle, og han satt i en kapteinstol vi hadde,
og til en etter en sa han: "Kom opp til meg."
Og han la hendene på begge sider av ansiktet mitt.
Han kysset meg på pannen.
Jeg så han mente det veldig alvorlig, og det traff meg og føltes som kjærlighet.
Det er Dos store dag.
Gruppebryllupet bekrefter forpliktelsen til Heaven’s Gates fremtid,
men mest av alt til Do selv.
Dos lederskap er styrket.
Styrket fordi det nå tillegger ham mer makt og tiltro.
Men hvilken nytte har verdslig makt i tider som dette?
Crack, den mest vanedannende formen for kokain, herjer nå New York.
I dette atommarerittet under utvikling spyttes det kanskje stråling ut i luften.
Aids-viruset kan overføres gjennom blod.
Do så seg rundt om i verden og sa: "Den har gått til helvete."
Er det lov å banne?
-Ja. -Ok. Jeg vil bare være sikker.
"Verden er blitt bare dritt, og vi kan ikke gjøre noe."
Vi visste det var en grense for hvor lenge
planeten jorden ville fortsette som den gjorde,
at en resirkulering var forestående.
Men de vet ikke om det betyr at alle blir drept eller at planeten går opp i røyk.
Det viktige var at du kom deg vekk fra planeten.
Det var gruppens plan hele tiden.
Men å komme seg ut raskt krever en siste dreining,
og den er stor.
Mens Do og gruppen diskuterer fortgang i overgangen til Neste nivå,
trer en ny teologi fram.
De begynner å tro at sjelen kan forlate kroppen.
Kroppen, som de kaller kjøretøyet, blir sett på som bare en bærer,
mens det viktige er ånden, essensen, selvet.
De begynner å ta ideen på alvor og diskutere offentlig
om de kanskje må ofre kjøretøyene sine, på deres språk, begå selvmord.
En ny verden er nesten innen rekkevidde.
De var oppstemte over å reise.
De skulle endelig oppnå målet de hadde fokusert på i alle disse årene,
å komme til Neste nivå.
Takket være din smarte manøvrering
kaller evigheten, med dine følgere spent fast om bord.
Bare ett spørsmål gjenstår:
Hvordan vet du når du skal reise?
TAKTIKK IDENTIFISER ET TEGN
Vi vil alle være en del av noe større enn oss selv,
spesielt folk som blir med i sekter, og hva er større enn oss selv?
Et tegn fra Gud.
Så når det gjelder timingen av sluttspillet,
må du holde øynene åpne som disse andre dommedagsprofetene.
Nederlandske Heinrich Von Gene overbeviste medlemmene av gruppen sin, Efraim,
om at 11. september-angrepene var et tegn på at verdens ende nærmet seg,
og de burde forberede seg på å opprykkes til himmelen innen nyttår.
Shoko Asahara fortalte tilhengerne i Aum Shinrikyo at et jordskjelv i 1995
ble utløst av en amerikansk maskin designet for å starte Harmageddon.
Mens Monte Kim Miller, leder for Bekymrede kristne,
hevdet at Sovjetunionens kollaps i 1991 varslet endetid,
og sendte senere følgerne til Jerusalem
for å prøve å få i gang Slaget ved Harmageddon.
De mislyktes.
Med blikket rettet mot evigheten
søkte Do og Heaven's Gate sitt eget himmelske signal.
På slutten av 90-tallet begynte de å lete etter tegn på verdens undergang,
og de fant et i kometen Hale-Bopp.
Det er den mest lyssterke kometen gjennom solsystemet siden 1577.
Dette var en fantastisk komet. Hadde lang hale, den var veldig lys.
Men Heaven’s Gate-medlemmene begynte også å tro at en følgesvenn fulgte den, en UFO.
UFO-påstanden kom fra en høyst anerkjent kilde,
et anonymt tips på et innringingsprogram på radio.
-Chuck, velkommen på programmet. -Takk, Art. Hyggelig å være her.
En amatørastronom påsto at han hadde et bilde,
og at myndighetene hadde sensurert de offisielle bildene
for å skjule denne ufoens eksistens.
Kanskje de så noe de følte kunne forårsake uro.
Og nå har kanskje du det på film?
Ufopåstanden ble til slutt avkreftet, men den passet perfekt inn i Dos profeti.
Jeg tror de så den og sa: "Mars 1997, da er den nærmest jorden."
Det samsvarer med påsken,
med historien om hva de anser som første forsøk på å vise,
for 2000 år siden, sannheten om Neste nivå.
De trodde kometen var et tegn på at det var på tide å reise.
Ingenting fokuserer hjernen som en kort tidsfrist.
Det er det avgjørende for mange, hva som holder mange værende.
Du vil alltid ha den delen av deg som sier:
"Hva om de har rett?" De er redde de går glipp av det.
FRYKT FOR Å GÅ GLIPP AV NOE
Avgangstiden, eller høstesesongen, er akkurat nå.
Når tiden for å gå ut av kjøretøyene deres nærmer seg,
planlegger mannskapet avgangen nøye.
De lager en nettside, produserer en bok,
og filmer en serie videoer som tar opp deres siste tanker.
De sender t.o.m. ut en pressemelding med tittelen
"Heaven’s Gate-speiderteam vender tilbake til nivået over menneske i det ytre rom."
De hadde en bok skrevet for dødssyke pasienter,
om hvordan en avslutter livet, og følger detaljene i den.
Først smugler de inn beroligende fra Mexico
for å sørge for en fredfull utgang.
Så setter de sammen antrekkene de skal ha på seg.
De tar ut søpla,
betaler bibliotekbøtene,
og poster videoene som forklarer avgjørelsen deres til større pressebyråer.
Deres siste handling?
Logge ut av den daglige loggen de hadde brukt siden 1980-tallet.
BEREGNET RETUR
ALDRI!
I kolonnen "Beregnet retur" skrev ett medlem en enkel melding.
De planla det i månedsvis og utførte over en tredagersperiode,
fra 22. til 24. mars 1997.
Det vi ser på her er faktisk 39 selvmord.
To sykepleiere, medlemmer i gruppen, ga dem et stoff med puddingkonsistens
og noen slags vodka-blanding,
og så avsluttet sykepleierne prosessen med en plastpose over hodet på dem.
Ifølge Dos lære kom 39 sjeler seg unna smerten av jordisk eksistens og ble frie.
Jeg tror de er på romfartøyer i miljøet til Neste nivå i det ytre rom.
De kunne hatt ett romfartøy over bygningen nå…
…og vi ville ikke engang visst det.
Rettsmedisinere i San Diego…
Nyhetsmediene håndterte historien med tradisjonell tilbakeholdenhet.
Sheriffbetjenter fra San Diego snubler inn i et dødens hus.
Vår reaksjon som samfunn, som kultur, var ikke som de håpte.
De håpte vi ville bli med. Det som skjedde var latterliggjøring.
Marshall Applewhite, jeg…
Jeg tar av meg hatten for deg. Du hadde rett i alt.
Kometen, romskipet, alt. Gratulerer med godt utført arbeid.
Det setter jeg stor pris på, Ted.
Folk kan være grusomme
og ikke forstå hvordan dybden på troen kan få noen til å gjøre dette.
Så ja, det var en vanskelig periode.
Da jeg satte ned glasset med fenobarbital,
hadde jeg et øyeblikk med: "Marshall, ikke bra."
Til slutt led Marshall Applewhite og disiplene en skjebne verre enn døden.
De ble sett på som farlige, bisarre, men mest latterlige.
Det er noe ingen sektleder bør akseptere,
og derfor må du, mens du fortsetter på denne reisen, ta vare på imaget ditt.
Gjør det riktig, og du kan til og med bli elsket.
Neste stopp Japan, for å møte Shoko Asahara,
den utrolige, svevende mesterhjernen bak den japanske yogasekten Aum Shinrikyo,
som omhyggelig håndterte folkemeningen om seg selv og hans følgerskare
mens han ubemerket planla en apokalypse på egen hånd.
Tekst: Greger Hoel